मैं यह मान कर चलता हूँ कि आप के पिता के पास सारी जमीन ऐसी थी जो उन्हें अपने पिता से उत्तराधिकार में प्राप्त हुई थी। वैसी स्थिति में वह जमीन पुश्तैनी हुई तब उस जमीन में आप का हक भी है और आप के पिता आप की सहमति के बिना उसे विक्रय या हस्तांतरित नहीं कर सकते थे। आप को उस विक्रय पत्र के पंजीयन को निरस्त करवाने के लिए तथा जमीन के बंटवारे के लिए दीवानी वाद प्रस्तुत करना चाहिए। लेकिन यदि आप के पिता की जमीन स्वअर्जित है तो आप कुछ भी नहीं कर सकते। यदि उन के पास कुछ जमीन स्वअर्जित है और कुछ पुश्तैनी (उत्तराधिकार में प्राप्त) है तो आप पुश्तैनी जमीन के लिए उक्त कार्यवाही कर सकते हैं लेकिन पिता की स्वअर्जित जमीन के लिए कुछ भी नहीं कर सकते।